[pic] | EUROOPA ÜHENDUSTE KOMISJON |

Brüssel 12.12.2006

KOM(2006) 788 lõplik

Ettepanek

NÕUKOGU MÄÄRUS,

millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa

(komisjoni esitatud)

SELETUSKIRI

1) Ettepaneku taust

- Ettepaneku põhjused ja eesmärgid

Käesoleva, nõukogu määrust käsitleva ettepaneku eesmärk on praeguse ühepoolse tollimaksu peatamise pikendamine teatavat tüüpi videomonitoridele, mille suhtes ühise tollitariifistiku tollimaksud on täielikult peatatud 31. detsembrini 2006.

- Üldine taust

Pidades silmas tehnoloogia kiiret arengut ning raskusi uute elektroonikavaldkonna toodete liigitamisel, võeti vastu nõukogu 16. märtsi 2005. aasta määrus (EÜ) nr 493/2005, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa, mis peatab piiratud ajavahemikuks täielikult ühepoolsed ühise tollitariifistiku tollimaksud vedelkristalltehnoloogial põhinevatele monitoridele, mille ekraan on 48,5 cm või väiksema diagonaaliga ja kuvasuhe 4:3 või 5:4 ning mis klassifitseeritakse CN-koodi 8528 21 90 alla. Nimetatud meetme kehtivusaeg lõppeb 31. detsembril 2006, kui nõukogu ei otsusta seda pikendada.

Tariifide kohaldamise peatamist arutati 18. mail 2006 nõukogu tolliliidu-alases töörühmas (CTT).

Pärast arutelusid liikmesriikide ja Euroopa tööstusega, mida esindas Euroopa Side- ja Infotehnoloogia Assotsiatsioon (EICTA), jõuti järeldusele, et on asjakohane pikendada praegust ühepoolset tollimaksude peatamist 2 aasta võrra alates 1. jaanuarist 2007.

Tuleks silmas pidada, et Tollikoostöö Nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste ning kombineeritud nomenklatuuri 2007. aasta harmoneeritud süsteemi ülekandmise tulemusel klassifitseeritakse praegu CN-koodi 8528 21 90 alla kuuluvad tooted alates 1. jaanuarist 2007 CN-koodi 8528 59 90 alla. Seetõttu on vaja muuta ka CN-koodi.

Seega esitab komisjon lisatud ettepaneku nõukogu määruse kohta, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa.

- Ettepaneku valdkonnas kehtivad õigusnormid

Nõukogu määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta.

Nõukogu 16. märtsi 2005. aasta määrus (EÜ) nr 493/2005, millega muudetakse määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa. See nõukogu määrus muutub kehtetuks 31. detsembril 2006.

- Kooskõla Euroopa Liidu muude põhimõtete ja eesmärkidega

Kooskõlas väliskaubandus- ja tööstuspoliitikaga.

2) Konsulteerimine huvitatud isikutega ja mõju hindamine

- Konsulteerimine huvitatud isikutega

Konsultatsioonimeetodid, peamised sihtvaldkonnad ja vastajate üldiseloomustus

Nõukogu tolliliidu-alane töörühm (CCT).

Tolliseadustiku komitee tariifi- ja statistikanomenklatuuri osakond (mehaanikasektor/muud).

Euroopa Side- ja Infotehnoloogia Assotsiatsioon (EICTA)

Vastuste kokkuvõte ja nende arvessevõtmine

Ettepanek on kooskõlas huvitatud poolte väljendatud seisukohtadega.

- Eksperdiarvamuste kogumine ja kasutamine

Asjaomased teadus- ja ekspertiisivaldkonnad

Tollinomenklatuur, väliskaubandus- ja tööstuspoliitika

Kasutatud metoodika

Kohtumised liikmesriike esindavate ekspertidega

Konsultatsioonid EICTAga.

Põhilised organisatsioonid/eksperdid, kellega konsulteeriti

Nõukogu tolliliidu-alane töörühm (CCT), tolliseadustiku komitee tariifi- ja statistikanomenklatuuri osakond ja EICTA.

Kokkuvõte saadud nõuannetest ja nende kasutamisest

Praeguse ühepoolse tollimaksude peatamise pikendamine teatavat tüüpi videomonitoridele 2 aasta võrra alates 1. jaanuarist 2007 on vajalik tarbijate huvides ning selleks, et edendada liikmesriikide ja kolmandate riikide vahelist kaubandust ühenduse huvides.

Eksperdiarvamuse avalikustamiseks kasutatud vahendid

Ettepaneku avaldamine.

- Mõju hindamine

Kaubavahetuse lihtsustamine

3) Ettepaneku õiguslik külg

- Kavandatud meetmete kokkuvõte

Ettepanek nõukogu määruse kohta, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa.

- Õiguslik alus

Asutamislepingu artikkel 26.

- Subsidiaarsuse põhimõte

Ettepanek tehakse ühenduse ainupädevusse kuuluvas valdkonnas. Seega subsidiaarsuse põhimõtet ei kohaldata.

- Proportsionaalsuse põhimõte

Ettepanek on proportsionaalsuse põhimõttega kooskõlas järgmistel põhjus(t)el.

Vastavalt asutamislepingule edendab see liikmesriikide ja kolmandate riikide vahelist kaubandust ning tasakaalustab ettevõtjate (ühenduse tootjate ja importijate) ärihuvisid EÜ WTO-loendit muutmata.

- Õigusakti valik

Kavandatud õigusakt: Nõukogu määrus.

Muud õigusaktid ei ole piisavad järgmis(t)el põhjus(t)el:

Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega.

4) Mõju eelarvele

300 miljoni euro ulatuses laekumata tollimakse

Ettepanek

NÕUKOGU MÄÄRUS,

millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut

ning arvestades järgmist:

(1) Nõukogu määruse (EMÜ) nr 2658/87[1] I lisaga kehtestatud kombineeritud nomenklatuuri monitoride CN-koodid on 8471 ja 8528.

(2) Monitoride klassifitseerimiseks mujale kui CN-koodi 8528 alla peavad olema täidetud teatavad tingimused. Infotehnoloogia ja elektrooniliste tarbekaupade sektorite ning uute tehnoloogiate lähenemise tõttu ei ole monitoride liigitamisel enam võimalik monitori peamist otstarvet üksnes selle tehniliste omaduste alusel kindlaks teha. Objektiivsete ja mõõdetavate andmete põhjal pole võimalik luua üheselt mõistetavaid kriteeriume toodete klassifitseerimiseks.

(3) Võttes arvesse kaubanduslikke ja tehnilisi andmeid, on ühenduse huvides peatada täielikult piiratud ajavahemikuks ühise tollitariifistiku ühepoolsed tollimaksud teatavat tüüpi monitoridele.

(4) Seetõttu peatati nõukogu 16. märtsi 2005. aasta määrusega (EÜ) nr 493/2005, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa,[2] piiratud ajavahemikuks täielikult ühepoolsed ühise tollitariifistiku tollimaksud vedelkristalltehnoloogial põhinevatele monitoridele, mille ekraan on 48,5 cm või väiksema diagonaaliga ja kuvasuhe 4:3 või 5:4 ning mis klassifitseeritakse CN-koodi 8528 21 90 alla.

(5) Määrusega (EÜ) nr 493/2005 kehtestatud peatamismeede muutub kehtetuks 31. detsembril 2006.

(6) Tarbijate hüveks, tootmise ratsionaalseks arenguks ja tarbimise suurendamiseks ühenduses ning liikmesriikide ja kolmandate riikide vahelise kaubavahetuse edendamiseks on ühenduse huvides praeguse ühepoolse tollimaksude peatamise pikendamine kahe aasta võrra alates 1. jaanuarist 2007.

(7) Tollikoostöö Nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste ning kombineeritud nomenklatuuri 2007. aasta harmoneeritud süsteemi ülekandmise tulemusel klassifitseeritakse praegu CN-koodi 8528 21 90 alla kuuluvad tooted alates 1. jaanuarist 2007 CN-koodi 8528 59 90 alla.

(8) Määrust (EMÜ) nr 2658/87 tuleks seetõttu vastavalt muuta.

(9) Kuna käesoleva määrusega kehtestatud tollimaksude peatamine on määrusega (EÜ) nr 493/2005 kehtestatud ja 31. detsembril 2006 kehtetuks muutuva peatamise pikendamine ning ühenduse huvides on mitte katkestada kõnealuse peatamisega hõlmatud monitoride tariifimenetlust, peaks käesolev määrus jõustuma viivitamata ja seda tuleks kohaldada 1. jaanuarist 2007.

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2658/87 I lisa teise osa (tollimaksude loend) XVI jaotise grupi 85 kolmanda veeru tekst CN-koodi 8528 59 90 kohta asendatakse järgmisega:

„14(*)

___________________

* 48,5 cm või väiksema ekraani diagonaaliga 4:3 või 5:4 kuvasuhtega monitoride (TARICi kood 8528 59 90 30) tollimaks on kuni 31. detsembrini 2008 ühepoolselt peatatud.”

Artikkel 2

Käesolev määrus jõustub selle Euroopa Liidu Teatajas avaldamise päeval.

Määrust kohaldatakse alates 1. jaanuarist 2007.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, [kuupäev]

Nõukogu nimel

eesistuja

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS

Ettepanek nõukogu määruse kohta, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa.

2. EELARVEREAD

Peatükk ja artikkel: 12. peatüki artikkel 120

3. FINANTSMÕJU

( Ettepanekul ei ole finantstagajärgi

X Ettepanekul puudub finantsmõju kuludele, küll aga on sellel järgmine mõju tuludele.

Asjaomaste omatulude vähenemist on väga raske hinnata. Selliste toodete impordi kohta puudub täpne statistika, kuna mõned neist on ilmselt ekslikult klassifitseeritud tollivaba režiimi rubriikidesse.

2005. aasta impordi alusel vähenevad tulud hinnanguliselt kuni 300 miljonit eurot.

(miljonites eurodes ühe kümnendkoha täpsusega)

Eelarverida | Tulud | Algus | [aasta n] |

Artikkel 120 | Mõju omavahenditele | 01/01/2007 | 300 |

4. PETTUSEVASTASED MEETMED

Kohaldatakse ühenduse tolliseadustikuga ettenähtud tavapäraseid meetmeid.

5. MUUD MÄRKUSED

[1] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1549/2006 (ELT L 301, 31.10.2006, lk 1).

[2] ELT L 82, 31.3.2005, lk 1.